ટૂંકા અને લાંબા ગાળાના કોર્ષ, જે શિક્ષકમાં અમૂક ખાસ કૌશલ્યો કે રસના ક્ષેત્રો વિકસાવવા માટે રચવામાં આવ્યા હોય તેનો વિકાસ કરી શકાય છે, અને શિક્ષકને એક વર્ષ દરમ્યાન આપી શકાય છે. દા: તઃ ડાયેટ ‘અવયવ કેમ શીખવવા"બાળકોમાં સહિષ્ણુતાની ભાવનાનો વિકાસ’ કે ‘એઈડઝ વિશેનું શિક્ષણ’ જેવા વિષયો પર કોર્ષની રચના કરી શકાય અને આવા કોર્ષ તાલીમ માટે આપી શકાય . આમાંના કેટલાંક ૪ થી પ દિવસના ટૂંકા ગાળાના અને અન્ય ૧ થી 3 સુધીના લાંબા ગાળાના પણ હોઈ શકેજે શિક્ષકની કોઈ એક ખાસ ક્ષેત્રમાં ક્ષમતા વિકસાવવામાં મદદરૂપ થાય અને જેમાં તે જ્ઞાનનો પાયો કે વ્યાવસાયિક કૌશલ્ય મજબુત કરવા માંગતા હોય-જેમ કે વર્ગખંડમાં નાટક ભજવણી જૂથ પ્રવૃત્તિનું આયોજન અને સંચાલન વગેરે. જો આવા કોર્ષનું સમયપત્રક સમયસર આપવામાં આવે અને સાથે વિષય પણ જણાવવામાં આવે તો શિક્ષક પોતાની અનુકૂળતા મુજબ તેમાં જોડાઈ શકે. કેટલાંક કોર્ષ સતત આયોજિત થવા જોઈએ જયારે અન્ય અમૂક અંતરાલે આયોજિત થવા જોઈએ જેથી શિક્ષક આ ગાળા દરમ્યાન પ્રેક્ટિસ કરી શકે અને પોતાના અનુભવો સાથે તેમાં જોડાય શકે. આવા કોર્ષમાં સર્ટિફિકેટ પણ આપી શકાય. વિષયવસ્તુની ગહનતા અને નવી નવી અધ્યાપન શૈલીનો પરીચય શિક્ષકની કાર્યક્ષમતા વધારે છે.